**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.03.2021, ora 08.00 – 15.03.2021, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 15.03.2021, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis la data de 14.03.2021, la ora 13:30, atenţionarea hidrologică nr. 21-COD GALBEN, valabilă în intervalul 14.03.2021, ora 22:00-15.03.2021, ora 24:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, cu posibile depăşiri ale COTELOR DE ATENŢIE pe râurile din bazinele hidrografice:** Tur **(judeţul Satu Mare)**, Iza – bazinul superior şi afluenţii din bazinele mijlociu şi inferior, Lӑpuş – bazinul superior şi afluenţii din bazinele mijlociu şi inferior **(judeţul Maramureş)**, Crișul Negru – bazinul superior şi afluenţii din bazinele mijlociu şi inferior **(judeţele: Bihor și Arad)**, Crișul Alb – bazin superior şi afluenţii din bazinele mijlociu şi inferior **(judeţele: Hunedoara şi Arad)**, Mureş – afluenţii aferenţi sectorului aval S.H. Brӑnişca **(judeţele: Hunedoara şi Arad)**, Bega – bazinul superior şi afluenţii din bazinele mijlociu şi inferior, Timiș – afluenţii aferenţi sectorului aval S.H. Sadova, Bârzava – bazinul superior şi afluenţii din bazinele mijlociu şi inferior, Caraş – bazinul superior şi afluenţii din bazinele mijlociu şi inferior **(judeţele: Timiş şi Caraș Severin)**.

**Fenomenele se pot produce cu probabilitate mai mare în intervalul 15.03.2021, ora 06:00 –15.03.2021, ora 16:00 pe unele râuri din judeţele: Satu Mare, Arad şi Timiş.**

Această atenţionare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ARAD, BIHOR, CARAŞ-SEVERIN, HUNEDOARA, MARAMUREŞ, SATU MARE şi TIMIŞ (7 prefecturi)* ***–*** *COD GALBEN.*

**Debitele au fost** **în creștere,** ca urmare a efectului combinat al precipitațiilor căzute în interval, cedării apei din stratul de zăpadă și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Arieş, Bega, Timiș, Bârzava, Moravița, Caraș, Nera, Cerna, bazinul inferior al Mureșului și cursul inferior al Prutului și relativ staționare pe celelalte râuri.

Creșteri mai importante de niveluri și debite s-au produs pe unele râuri mici din jumătatea de vest a țării datorită precipitațiilor lichide prognozate și cedării apei din stratul de zăpadă.

Formaţiunile de gheaţă (gheaţă la maluri, năboi) prezente doar izolat în bazinele superioare ale Moldovei, Bistriței, Buzăului și Jijiei au fost în restrângere și diminuare.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) în bazinul hidrografic al Bârzavei, bazinul superior al Prahovei, pe cursul Prutului și mai mici (sub 30% din normalele lunare) pe râurile din bazinele hidrografice: Iza, Târnava Mare, Bega Veche, Bistra, Amaradia, Vedea, Râmnicu Sărat, Tazlău, Bârlad, Jijia, Bahlui şi pe unii afluenți ai Bistriței.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în creștere** ca urmare a efectului combinat al precipitațiilor prognozate, cedării apei din stratul de zăpadă și propagării.

Formațiunile de gheață (gheaţă la maluri) prezente doar izolat în bazinele superioare ale râurilor Moldova și Bistrița vor fi în restrângere, diminuare și eliminare.

**DUNĂRE**

**Debitul la intrarea în ţară** (secţiunea Baziaş) **în intervalul 14-15.03.2021 a fost în scădere, având valoarea de 5300 m3/s**, sub media multianuală a lunii **martie (6700 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi staționar (5200 m3/s).**

În aval de Porţile de Fier debitele vor fi în scădere.

**Se situează în faza I de apărare următoarele sectoare de dig:**

-T. Vladimirescu (din administrarea S.G.A. Tulcea), Nufăru-Victoria (din administrarea consiliilor locale)– **jud Tulcea.**

**2.** **Situaţia meteorologică în intervalul 14.03.2021, ora 08.00 –15.03.2021, ora 06.00**

**Administraţia Naţională de Meteorologie (A.N.M.) a emis la data de 14.03.2021, la ora 12.00, atenţionarea meteorologică nr. 34-COD GALBEN, compusă din două mesaje, astfel:**

**MESAJ 1: valabil în intervalul 14.03.2021, ora 16:00-15.03.2021, ora 14:00, fenomenele vizate: ploi însemnate cantitativ, ninsori în zona înaltă de munte: „în Banat, Crișana, Maramureș și local în nordul și vestul Transilvaniei, temporar va ploua, iar la altitudini de peste 1700 m în Carpații Occidentali și la peste 1200 m în nordul Carpaților Orientali, va ninge și se va depune un strat nou de zăpadă. Cantitățile de apă vor depăși local 20...25 l/mp și izolat 30...35 l/mp. În vest și la munte, temporar, vântul va avea intensificări, cu viteze în general de 45...60 km/h, spulberând zăpada pe crestele montane înalte.”**

**MESAJ 2: valabil în intervalul 15.03.2021, ora 14:00-17.03.2021, ora 20:00, fenomenele vizate: ninsori și strat consistent de zăpadă la munte și în Transilvania; viscol la altitudini de peste 1500 m; ploi și ninsori abundente în Moldova; local ploi însemnate cantitativ în Oltenia, Muntenia și Dobrogea: „temporar vor fi precipitații în toate regiunile, local însemnate cantitativ în sud, est, centru și la munte. Se vor acumula cantități de apă de peste 25…30 l/mp și, pe arii restrânse, 40…60 l/mp. Vor fi ploi (mai ales averse cu descărcări electrice, luni după-amiază, în sud-est), ce se vor transforma treptat în lapoviță și ninsoare, luni spre marți (15/16 martie), în toată zona de munte și în Transilvania, unde stratul de zăpadă nou depus va fi consistent. În Moldova, la început vor fi ploi abundente, iar începând de marți (16 martie) vor predomina ninsorile, însemnate cantitativ îndeosebi în zona deluroasă. La munte, la peste 1500 m, vântul va avea intensificări cu viteze în general de 55…75 km/h, iar începând de marți (16 martie), în special în Carpații Meridionali, rafalele vor depăși 80…90 km/h, viscolind ninsoarea. Intensificări ale vântului se vor semnala, local și temporar și în Transilvania și Moldova, dar la intensități mai reduse.”**

Această atenţionare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către prefecturile judeţelor:*

*-ALBA, ARAD, BIHOR, BISTRIŢA-NĂSĂUD, CARAŞ-SEVERIN, CLUJ, HUNEDOARA, MARAMUREŞ, SATU MARE, SĂLAJ, SUCEAVA şi TIMIŞ**(12 prefecturi)-COD GALBEN* (mesaj 1);

*-ALBA, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLĂRAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SIBIU, SUCEAVA, TELEORMAN, TULCEA, VASLUI, VÂLCEA, VRANCEA şi Municipiul BUCUREŞTI* *(39 de prefecturi)-COD GALBEN* (mesaj 2).

**În ţară,** vremea a devenit caldă pentru această dată în toate regiunile, chiar deosebit de caldă în sud-est și, local, în sud-vest și centru. În cursul zilei, cerul a fost variabil în sud și est, unde în orele dimineții s-a semnalat local ceață, dar a prezentat înnorări tot mai accentuate în vestul, centrul și nordul teritoriului, iar după-amiaza și noaptea și în sud-vest, unde au fost ploi, mai ales averse, însoțite - pe alocuri în Banat și izolat în Crișana - de descărcări electrice. La munte precipitațiile au fost mixte, iar pe crestele înalte mai ales ninsori. Vântul a suflat slab și moderat, cu intensificări la munte, în special pe creste (unde au fost rafale de până la 79 km/h - Vf. Vlădeasa 1800 m), spulberând zăpada, iar trecător și cu intensități mai mici (viteze în general de 45...55 km/h) și în vestul și estul teritoriului. Stratul de zăpadă, măsurat aseară la ora 20, era prezent în toată zona montană, măsurând până la 217 cm la Bâlea Lac. Temperaturile maxime s-au încadrat între 7 grade la Bacău și Câmpeni și 20 de grade la Călărași, iar la ora 06.00 se înregistrau valori termice cuprinse între 0 grade la Întorsura Buzăului și Miercurea Ciuc și 8 grade la Lugoj, Drobeta-Turnu Severin, Bechet, Constanța, Constanța-Dig și Sulina. La sfârșitul intervalului a fost ceață doar izolat în sud și nord-vest.

**Observație:** în intervalul de diagnoză au fost în vigoare 9 atenționări cod galben pentru fenomene meteorologice periculoase imediate, emise precum urmează: 3 de SRPV Craiova, 2 de CNPM pentru Muntenia, 2 de SRPV Constanța, 1 de SRPV Bacău și 1 de SRPV Sibiu.

**La Bucureşti,** vremea a devenit deosebit de caldă pentru această dată. Cerul, variabil ziua, s-a înnorat treptat pe parcursul nopții. Vântul a suflat slab până la moderat. Temperatura maximă a fost de 17 grade la toate stațiile meteorologice, iar la ora 06.00 se înregistrau 3 grade la Afumați, 4 grade la Băneasa și 5 grade la Filaret. La începutul zilei și, din nou, noaptea, s-a semnalat ceață.

**3. Prognoza meteorologică în intervalul 15.03.2021, ora 08.00–16.03.2021, ora 8.00**

**În ţară,** vremea va fi, în general, închisă și se vor semnala precipitații în sud, centru și est, iar ziua, pe arii mai restrânse, și în rest. Vor fi ploi (ce vor avea caracter de aversă în Muntenia și Dobrogea, unde, trecător, se vor semnala descărcări electrice), cu tendință de transformare, mai ales noaptea, în lapoviță și ninsoare în Transilvania, Maramureș, vestul Moldovei și izolat în zona subcarpatică din celelalte regiuni. La munte, treptat, vor predomina ninsorile și se va depune strat nou de zăpadă, local consistent. Cantitățile de apă vor depăși local 15...20 l/mp și izolat 30 l/mp. Izolat, vor fi condiții de polei. Vântul va sufla în general moderat, temporar cu intensificări mai ales în vest și sud, iar noaptea în Munții Banatului și vestul Carpaților Meridionali se vor atinge 60...70 km/h la rafală, iar ninsoarea va fi viscolită. Temperaturile maxime vor fi cuprinse între 4 grade și 17 grade, cu cele mai ridicate valori în sudul Munteniei și al Dobrogei, iar cele minime se vor situa, în general, între 1 și 7 grade. Dimineața, pe arii restrânse în sud-est și cu totul izolat în rest, se va semnala ceață.

**La Bucureşti,** vremea va deveni instabilă. Cerul va avea înnorări temporar accentuate și, îndeosebi după-amiaza și noaptea, vor fi ploi, mai ales averse, posibil moderate cantitativ și însoțite de descărcări electrice. Vântul va sufla slab şi moderat, cu unele intensificări spre seară și la începutul nopții. Temperatura maximă, ușor mai scăzută decât în ziua precedentă, va fi de 14...15 grade, iar cea minimă de 4...5 grade.

**4. Buletin nivometeorologic pentru perioada 13.03.2021, ora 20.00 -b15.03.2021, ora 20.00**

**Grosimea stratului de zăpadă în 13.03.2021, ora 14:00**

**Carpaţii Meridionali:** 222 cm la Bâlea-Lac, 132 cm Vf. Țarcu, 129 cm la Vf. Omu, 66 cm la Sinaia, 36 cm la Parâng, 31 cm la Păltiniș, 31 cm la Cuntu, 9 cm la Predeal, 6 cm la Fundata;

**Carpaţii Orientali:** 115 cm la Vf. Călimani, 94 cm la Lăcăuți, 78 cm la Vf. Iezer, 65 cm la Ceahlău-Toaca, 43 cm la Bucin și 36 cm la Penteleu;

**Carpaţii Occidentali:** 51 cm la Semenic, 26 cm la Stâna de Vale, 10 cm la Vf. Vlădeasa, 1 cm la Băișoara.

**Prognoza vremii în intervalul 13.03.2021, ora 20:00 - 15.03.2021, ora 20:00**

În cursul zilei de duminică vremea va fi caldă și predominant frumoasă, urmând ca în noaptea de duminică spre luni și în cursul zilei de luni să fie în general închisă și să se răcească. Până duminică seara cerul va fi variabil, temporar noros în nordul Orientalilor și vestul Occidentalilor, unde pe arii restrânse se vor semnala precipitații mixte slabe. Din seara zilei de duminică nebulozitatea se va extinde, acoperind treptat întreaga zonă montană. Pe arii în extindere în noaptea de duminică spre luni și extinse luni se vor semnala precipitații predominant sub formă de ninsoare la peste 1700 m, trecător mixte la altitudini mai joase. Local cantitățile de precipitații vor fi moderat cantitativ și se va depune strat proaspăt de zăpadă. Vântul va sufla slab și moderat, cu intensificări temporare, din sector vestic și sud-vestic la început, apoi predominant sudic, cu rafale de 70-90 km/h în zonele înalte, viscolind ninsoarea sau spulberând zăpada. Local se va semnala ceață asociată izolat și cu depunere de chiciură pe creste.

**Temperaturi prognozate în intervalul 14.03.2021, ora 20:00 – 15.03.2021, ora 20:00:**

**Peste 1800 m:** temperaturi minime: -6...-3 gr.C; temperaturi maxime: -4...-1 gr.C;

**Sub 1800 m:** temperaturi minime: -3...0 gr.C; temperaturi maxime: -1...5 gr.C;

**Vânt la peste 2000 m:** din sector sud-vestic și sudic, cu viteze ce vor atinge temporar 70-90 km/h;

**Evoluția stratului de zăpadă și a riscului de avalanșă**

**Munții Făgăraş RISC ÎNSEMNAT (3)**

În partea superioară a stratului se întâlnește un strat de zăpadă recentă de circa 15-25 cm, în special pe versanții sudici. Aceasta este depusă peste stratul vechi, consolidat și înghețat. În zonele înalte sunt formate plăci recente de vânt. La peste 1800 m, la supraîncărcări, dar izolat și spontan, pe pantele suficient de înclinate, se pot declanșa curgeri și avalanșe de dimensiuni mici și izolat medii, riscul fiind amplificat la supraîncărcări mari în zonele adăpostite cu depozite mai importante. Sub 1800 m altitudine stratul de zăpadă are dimensiuni mai reduse, iar în partea superioară regăsim 10-20 cm depuși peste cruste de gheață, îndeosebi pe versanții sudici. La supraîncărcări, pe pantele mai înclinate, există riscul declanșării unor avalanșe de dimensiuni mici și izolat chiar medii pe versanții sudici, unde sunt formate acumulări mai importante. Izolat vor fi și curgeri de suprafață.

**Munții Bucegi RISC ÎNSEMNAT (3)**

Un strat de zăpadă recentă, ce atinge pe alocuri 20-30 cm, este depus în partea superioară a stratului, îndeosebi pe versanții sudici. Stratul nou este depus peste zăpada veche, stabilizată și acoperită cu cruste de gheață, putând aluneca cu ușurință peste acestea în condiții de supraîncărcare. La peste 1800 se întâlnesc zone cu plăci de vânt recente, de grosimi variabile. La supraîncărcări oricât de mici, dar și spontan ca urmare a încălzirii vremii, se pot declanşa avalanşe de dimensiuni mici sau medii, care pot aluneca până la altitudini sub 1800 m. Sub 1800 m altitudine stratul de zăpadă are dimensiuni mai reduse, fiind stabil la bază. În partea superioară regăsim un strat de zăpadă recentă care pe alocuri atinge 20-25 cm, îndeosebi pe versanții sudici, strat depus peste cruste de gheață, peste care poate aluneca în condiții de supraîncărcare, dar izolat și spontan. Pe pantele suficient de înclinate la supraîncărcări se pot declanșa avalanșe de dimensiuni mici și izolat chiar medii în zonele cu depozite mai mari.

**Munții Parâng-Șureanu RISC MODERAT (2)**

La suprafață se întâlnește un strat de zăpadă recentă cu grosimi de 10-15 cm, depus peste crustele vechi de gheață, în profunzime stratul de zăpadă fiind stabil. Zăpada proaspătă este mai consistentă pe versanții sudici. În zonele înalte sunt formate plăci recente de vânt. La supraîncărcări mari, dar izolat și spontan, în special în zonele adăpostite, unde sunt depozite de zăpadă și plăci de vânt, se pot declanșa avalanșe de dimensiuni mici și cu totul izolat medii prin alunecarea stratului de zăpadă recentă peste stratul vechi. Un strat de peste 10 cm de zăpadă recentă se găsește și sub 1800 m altitudine, îndeosebi pe versanții

sudici, fiind depusă peste crustele de gheață ale vechiului strat, stabil. Zăpada depusă de curând poate aluneca peste aceste cruste, riscul fiind amplificat la supraîncărcări mari, în zonele cu depozite mai vechi, pe pantele suficient de înclinate din zona 1500-1800 m.

**Munții Țarcu-Godeanu RISC MODERAT (2)**

La suprafață se întâlnește un strat de 10-20 cm de zăpadă proaspătă, depus peste zăpada veche, stabilizată și care prezintă în mare parte cruste consistente de gheață rezistente și la supraîncărcări mari. Spontan se pot declanșa unele avalanșe de dimensiuni mici și izolat medii la supraîncărcări mari, în special în zonele adăpostite unde sunt depozite mai însemnate de zăpadă și plăci de vânt recente. Sub 1800 m altitudine stratul vechi are dimensiuni reduse și este stabil, iar la suprafață sunt prezenți câțiva centimetri de zăpadă proaspătă, depuși peste crustele de îngheț preexistente. Spontan se pot produce curgeri și avalanșe de mici dimensiuni, riscul fiind amplificat la supraîncărcări mari în zonele cu depozite mai consistente.

**Munții Rodnei RISC MODERAT (2)**

La suprafață se întâlnesc pe alocuri 10-15 cm de zăpadă recentă, depuși peste stratul mai vechi, înghețat și în general stabilizat. În zonele înalte sunt formate plăci recente de vânt. La supraîncărcări, dar izolat și spontan, pe pantele suficient de înclinate, se pot declanșa avalanșe de dimensiuni mici și izolat medii în zonele cu depozite mai mari de zăpadă. Sub 1800 m stratul vechi este stabilizat și acoperit cu până în 10 cm de zăpadă recentă, care în

condiții de supraîncărcare poate aluneca peste cel vechi, înghețat și acoperit cu cruste de gheață, riscul fiind amplificat în zonele cu depozite mai însemnate.

**Munții Călimani-Bistriței-Ceahlău RISC MODERAT (2)**

La suprafață se întâlnesc 5-10 cm de zăpadă recentă, depusă peste crustele de gheață de la suprafața stratului vechi, în general stabilizat. În zonele înalte sunt formate plăci recente de vânt, dar pe alocuri, pe versanții cu expunere sudică și estică se mențin plăcile mai vechi de vânt, local consistente în zonele adăpostite. Pe pantele suficient de înclinate, chiar și sub acțiunea unor supraîncărcări slabe, se pot declanșa avalanșe de dimensiuni mici și izolat medii în zonele cu depozite mai consistente, iar spontan se pot produce unele curgeri de suprafață. La altitudini mai mici de 1800 de metri la suprafață se găsește un strat relativ subțire de zăpadă proaspătă, depus peste vechiul strat de dimensiuni mai reduse și în general stabilizat. Spontan se pot produce curgeri de suprafață, iar în zonele cu depozite mai însemnate și cu pante înclinate se pot declanșa avalanșe mici în condiții de supraîncărcare.

**Munții Vlădeasa - Muntele Mare RISC REDUS (1)**

Stratul de zăpadă este mai însemnat pe versanții vestici, dar în ansamblu are dimensiuni reduse şi este stabilizat. La suprafață se găsesc local 5-10 cm de zăpadă recentă, depuși peste crustele mai vechi de gheață. Izolat se pot semnala curgeri de suprafață, iar la supraîncărcări mari se pot declanșa avalanșe de dimensiuni mici pe văile și pantele adăpostite, unde zăpada este acumulată în depozite mai mari.

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC ÎNSEMNAT (3)** | **RISC MODERAT (2)** |
| **BUCEGI** | **RISC ÎNSEMNAT (3)** | **RISC ÎNSEMNAT (3)** |
| **PARÂNG - ȘUREANU** | **RISC MODERAT (2)** | **RISC MODERAT (2)** |
| **ȚARCU – GODEANU** | **RISC MODERAT (2)** | **RISC REDUS (1)** |
| **GRUPA NORDICĂ A CARPAȚILOR ORIENTALI (ZONA MUNȚILOR RODNEI)** | **RISC MODERAT (2)** | **RISC REDUS (1)** |
| **GRUPA CENTRALĂ A CARPAȚILOR ORIENTALI (ZONA MUNȚILOR CĂLIMANI – BISTRIȚEI - CEAHLĂU)** | **RISC MODERAT (2)** | **RISC REDUS (1)** |
| **VLĂDEASA-MUNTELE MARE** | **RISC REDUS (1)** | **RISC REDUS (1)** |

**RISC FOARTE MARE** ■ - instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE** ■ -stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncărcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT** ■- pe numeroase pante suficient de înclinate stratul de zăpadă este mediu sau puţin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT** AA – declanşările de avalanşe sunt posibile mai ales la supraîncărcări mari şi pe unele pante suficient de înclinate ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS** ... - stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**Direcția de Comunicare, Transparență și IT**